<classify> Andrew Msechu na Asha Bani -Dar es salaam WAZIRI Mkuu mstaafu Frederick Sumayeametangaza kujivua uanachama wa Chama cha Demokrasia na Maendeleo Chadema kwakile alichodai ni kutokana na kufedheheshwa na baadhi ya viongozi wa juu wachama hicho, baada ya uamuzi wake wa kuchukua fomu kuwania uenyekiti wa chamahicho. Akizungumza katika mkutano na wanahabariDar es Salaam jana, Sumaye alisema amefedheheshwa na hatua ya baadhi yaviongozi wa chama hicho kufanya jitihada na hata kutumia rushwa, ili kumnyimanafasi ya uenyekiti wa Kanda ya Pwani, ambayo alikuwa mgombea pekee. Nimeamua kujitoa. Nimefedheheka sana,sana, hasa nikijua sababu ati nimekosa adabu kwa kuchukua fomu ya kugombeanafasi ya uenyekiti taifa. Ningeweza kukaza shingo kama pale mwanzo na labdayangepita tu. Lakini malengo yetu tutayafikia na kufanikiwa kwa demokrasia ipindani ya chama? Kwa umoja upi ndani ya chama? Baada ya kutafakari sana kwa kina, nakama hao wakubwa wameweza kuwashawishi wapigakura wa kanda yangu ya Pwaniambapo mimi nilikuwa mwenyekiti wao, wakapiga kura za hapana, ustaarabu unasemaSumaye toka sasa maana hutakiwi. Akuchukiaye hakwambii toka, bali utaonamatendo yake kwako. Najua wako watakaosikitika sana, lakinipia wako watakaofurahi kwa sababu ninaondoa msongamano na ushindani, hasakatika nafasi ya uenyekiti wa taifa. Kwa hiyo nimelazimika kwa kulazimishwakujiondoa Chadema kutoka leo jana hii. Najiondoa kwa kutumia ibara ya 5.4.1 yakatiba ya chama. Kwa tafsiri hii mimi siyo mwanachama wa Chadema kuanzia sasana sijiungi na chama chochote. Kwa bahati nzuri alipokuwa Arusha kwenyemkutano wa kanda, Mwenyekiti Mbowe Freeman alishatutahadharisha kuwa sumuhaionjwi kwa ulimi, kwa hiyo na mimi siko tayari kuonja sumu kwa ulimi, alisemaSumaye. Alisema kwa hatua hiyo ya kujitoa ndani yaChadema, akiwa tayari alishachukua fomu ya kugombea uenyekiti na kuirejesha,hatima ya fomu hiyo inabaki kwa uongozi wa chama. Sumaye alisema alichukua fomu hiyo nakuijaza kisha kuilipia Sh milioni moja na kuirudisha kwa wakati, lakiniuchunguzi wake kutoka vyanzo mbalimbali unaonyesha si mwafaka wala busarakuendelea na safari hiyo. Inabidi leo jana nitangaze kuwa hiyosafari ya kugombea uenyekiti ngazi ya taifa naisitisha rasmi kwa usalama wangu,usalama wa wanachama na wa chama chenyewe, alisema Sumaye. SABABU ZA KUJITOA Akielezea sababu zilizomfanya ajitoe,alisema pamoja na kuonyeshwa kuwa hatakiwi kupitia mtiririko wa matukioaliyokutana nayo tangu alipoamua kuchukua fomu ya kuwania uenyekiti wa chamahicho, Sumaye alisema moja ya sababu ni kubaini uwapo wa matumizi ya rushwailiyowapofua macho wapigakura wa Kanda ya Pwani. Alisema sababu nyingine ni hatua ya yeyekuchukua fomu ya uenyekiti wa Chadema, ambayo iliibua nongwa, pamoja na kwambani haki yake ya kikatiba kulingana na katiba ya chama hicho. Lakini pia nilikuwa na lengo la kwanza,kuondoa hisia ambayo imejengeka sana katika jamii kuwa ndani ya Chadema hakunademokrasia ya kweli, na pili, kuwa nafasi ya mwenyekiti wa taifa ni ya MheshimiwaMbowe tu na haisogelewi na mtu yeyote. Mimi binafsi nilikuwa siamini kuwa hisiahizi ni za kweli, ndiyo maana niliona haya yasipofutika yanatuchafulia chamachetu. Kumbe mimi ndiyo nilikuwa nimekosea sanakufikiri hivyo. Pamoja na nia hiyo njema, badala ya busara kutumika hata kamatungetaka kumlinda Mbowe wetu, njia za ovyo ndizo zilizotumika, alisema Sumaye. Alisema kabla ya kuchukua uamuzi wakujitoa, aliwaambia Chadema inahisiwa kwa kutokuwa na demokrasia ndani mwake nakuwa kiti cha Mwenyekiti Mbowe hakiguswi. Alieleza kuwa lengo lake katika hayo nikwamba alitaka kuhakikisha Chadema inayafuta yote inayosingiziwa na iwapo watapigakura kama walivyopanga, basi watauthibitishia umma kuwa ni kweli ndani ya Chademahakuna demokrasia ya kweli na kwamba nafasi anayoishikilia Mwenyekiti Mbowehaigusiki. Kwa bahati mbaya sana ndivyo ilivyotokea.Na hivyo hivyo waliowahi kujaribu kuwania hiyo nafasi huko nyuma yamewakutakama haya na labda mengine mabaya zaidi, alisema Sumaye. Akizungumzia uchaguzi wa ngazi ya Kanda yaPwani, Sumaye alisema alipata habari kuwa kuna watu wanakuja kumuona nakumuomba agombee uenyekiti wa kanda na watamchukulia fomu ya kugombea, hivyoalikubali, japo aliwaambia hakuwa na nia sana ya kugombea nafasi hiyo. Nikaletewa fomu nikaijaza na kuirudishakama taratibu zinavyotaka nikawa nashangiliwa kwa furaha kuwa ndiye mwenyekiti,tena nikiwa pekee asiyekuwa na mpinzani. Baadhi ya wajumbe wa Kamati Kuu ambaondio waliofanya mpango wa mimi kuletewa fomu za kanda, ndio wakageukakuhakikisha mimi ambaye nilikuwa mgombea pekee wa kiti cha kanda nanyimwa kurana kura za hapana zinashinda. Wajumbe karibu wote walipigiwa simu nawengi wao walifichwa mahotelini na kupewa fedha kwa kazi hiyo. Sababu kubwa atikwanini nimechukua fomu ya kugombea kiti cha taifa. Basi wangenitahadharisha tu kuwa katikachama chetu nafasi hiyo ina utaratibu wa tofauti nje ya katiba, ningeelewa nalabda ningetii na kama nisingetii basi mnanisubiri kwenye vikao vinavyohusunafasi hiyo. Jambo hili limeamsha tena hasirazilizokuwa zimetulia dhidi yangu kutoka marafiki zangu na familia yangu,kutokana na kitendo hiki kilichotokea kwa kutengenezwa na kuongozwa na baadhiya viongozi wa juu wa chama cha Chadema, alisema Sumaye. Alisema alibaini mapema kufanyiwa figisukatika uchaguziwa wa kanda na aliwafahamu wahusika wakuu, na alitahadharishakabla uchaguzi haujaanza kuwa anakijua walichopanga wajumbe kwa kushawishiwa nawachache, suala ambalo si sahihi. Huo uchaguzi gani ambao baadhi ya wajumbewa Kamati Kuu wanawaficha wajumbe na kuwalisha rushwa? Unataka kumwaminishanani kuwa mimi Sumaye niliyekuwa mwenyekiti wa kanda, waziri mkuu mstaafuniliyekuja kuombwa kugombea na fomu nikachukuliwa na kulipiwa, ati leo watu haohao wanapiga kura kihalali na kura za hapana zinashinda. Walidhani wananikomoa mimi Sumaye, lakiniwamekijengea chama mazingira ya ovyo na ya aibu. Mbowe najua utakuwa mwenyekiti wetu wachama. Hilo kundi lako linalojidai ndiyo cabinet yako ya ndani usipoliangalialitakuvunjia chama, alisema Sumaye. Alisema kwa ujumla uchaguzi wa mwaka huuumeacha majeraha mengi ambayo si ya kushindwa kwenye uchaguzi, bali yamgawanyiko ndani ya chama kwa sababu watu walikuwa wanachaguana kwa kutegemeakundi la nani. Sumaye alisema kwa wale waliokuwa wanaitwaTeam Mbowe, kulikuwa na nguvu kubwa kutoka nje ya kanda zilizotumika na ambaosiyo Team Mbowe waliumizwa sana, hivyo Mbowe ana jukumu la kuunganishamakundi maana kwa jinsi anavyowajua baadhi yao, watawasumbua sana wale wengine. Ni vema ukweli ukasemwa ili marekebishoyafanyike. Bado tunahitaji kuona upinzani imara. Bado natamani kuona chama chaupinzani kinachopishana uongozi na CCM kama ilivyo kwenye nchi za wenzetuwalioendelea. Lakini kwa hali hii safari bado ndefu, lakini tukijitathmini kihalisiana kufanya marekebisho ya kasoro hizi na zingine, safari inaweza kuwa fupi. Naamini Chadema ikiweza kusikilizaushauri mzuri na kubadili utaratibu fulani fulani wa namna ya kuendesha mamboya chama, bado ni chama tunachoweza kukitegemea kutufikisha katika malengomakuu ya taifa letu, alisema Sumaye.  <topic>: kitaifa 